มีเพศสัมพัธ์หลังจากหมดประจำเดือน1วันค่ะ หลั่งนอก จากนั้นพอครบกำหนดประจำเดือนมา มีเลือดออกเล็กน้อยสีน้ำตาลเข้ม1วัน และหลังจากนั้นอีก3วันมีเลือดสีน้ำตาลเข้มออกอีก อันนี้มีภาวะผิดปกติหรือตั้งครรภ์มั้ยคะ แต่ช่วงเดือนนั้นมีการนอนผิดปกติคืออาการนอนไม่หลับ มีการเครียดหนัก
สวัสดีค่ะ หากวันที่มีเพศสัมพันธ์ นับได้ไม่เกิน 7 วัน จากวันแรกที่มีประจำเดือนมา ก็จะถือว่าอยู่ในระยะปลอดภัย โอกสที่จะตั้งครรภ์นั้นมีน้อยมาก คือน้อยกว่า 1% แต่หากเลย 7 วันไปแล้ว ก็จะไม่ใช่ระยะปลอดภัย โอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%อย่างไรก็ตาม หากถึงกำหนดที่ประจำเดือนจะมา ได้มีเลือดออกมารวม 4 วัน ก็น่าจะเป็นประจำเดือน และแสดงว่าไม่ได้มีการตั้งครรภ์เกิดขึ้น ส่วนการที่มีเลือดประจำเดือนออกมาเป็นสีน้ำตาล แสดงว่าเลือดมีปริมาณน้อย ซึ่งการที่เลือดมีปริมาณน้อย อาจเกิดจากสาเหตุต่างๆ เช่น การมีความเครียด ออกกำลังกายมากไป พักผ่อนน้อย มีน้ำหนักลด มีภาวะโลหิตจาง เป็นต้น ดังนั้น หากที่ผ่านมามีความเครียดและนอนไม่หลับ ก็อาจเป็นสาเหตุที่ทำให้มีประจำเดือนน้อยได้ค่ะ แต่หากกังวล ว่าจะมีการตั้งครรภ์หรือไม่ ก็อาจลองตรวจหาการตั้งครรภ์ดูค่ะ